CELEX: 22000D0630(01)
Language: el
Date: 2000-03-23 00:00:00
Title: Απόφαση αριθ. 1/2000 του Μεικτού Συμβουλίου ΕΚ-Μεξικού, της 23ης Μαρτίου 2000, συσταθέντος από την ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου, της 8ης Δεκεμβρίου 1997 περί εγκρίσεως του εσωτερικού κανονισμού του - Εσωτερικός κανονισμός της Μεικτής Επιτροπής

Avis juridique important

|

22000D0630(01)

Απόφαση αριθ. 1/2000 του Μεικτού Συμβουλίου ΕΚ-Μεξικού, της 23ης Μαρτίου 2000, συσταθέντος από την ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου, της 8ης Δεκεμβρίου 1997 περί εγκρίσεως του εσωτερικού κανονισμού του - Εσωτερικός κανονισμός της Μεικτής Επιτροπής  

Επίσημη Εφημερίδα αριθ. L 157 της 30/06/2000 σ. 0006 - 0009

Απόφαση αριθ. 1/2000 του Μεικτού Συμβουλίου ΕΚ-Μεξικούτης 23ης Μαρτίου 2000συσταθέντος από την ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου, της 8ης Δεκεμβρίου 1997 περί εγκρίσεως του εσωτερικού κανονισμού του(2000/414/ΕΚ)ΤΟ ΜΕΙΚΤΟ ΣΥΜΒΟΥΛΙΟ,Έχοντας υπόψη την ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου, που υπεγράφη στις Βρυξέλλες στις 8 Δεκεμβρίου 1997, αποκαλούμενη εφεξής "η ενδιάμεση συμφωνία" και, ιδίως, τα άρθρα 7 έως 11,Εκτιμώντας ότι η ενδιάμεση συμφωνία άρχισε να ισχύει την 1η Ιουλίου 1998,ΑΠΟΦΑΣΙΖΕΙ:Άρθρο 1ΠροεδρίαΚάθε συνεδρίαση του Μεικτού Συμβουλίου προεδρεύεται εναλλάξ επί δωδεκάμηνο από μέλος του Συμβουλίου της Ευρωπαϊκής Ένωσης εξ ονόματος της Κοινότητας και από μέλος της Secretaria de Comercio y Fomento Industrial ("SECOFI") εξ ονόματος του Μεξικού. Ωστόσο, η πρώτη περίοδος προεδρίας αρχίζει με την πρώτη συνεδρίαση του Μεικτού Συμβουλίου και τελειώνει στις 31 Δεκεμβρίου του ιδίου έτους.Άρθρο 2Συνεδριάσεις1. Το Μεικτό Συμβούλιο συνεδριάζει τακτικά σε υπουργικό επίπεδο και όταν το απαιτούν οι περιστάσεις, με συμφωνία των μερών.2. Κάθε σύνοδος του Μεικτού Συμβουλίου πραγματοποιείται σε τόπο που συμφωνείται αμοιβαία από τα μέρη.3. Τις συνεδριάσεις του Μεικτού Συμβουλίου συγκαλούν από κοινού οι Γραμματείς του Μεικτού Συμβουλίου.Άρθρο 3Αντιπροσώπευση1. Τα μέλη του Μεικτού Συμβουλίου είναι δυνατό να αντιπροσωπεύονται σε περίπτωση κωλύματος.2. Το μέλος του Μεικτού Συμβουλίου που επιθυμεί να αντιπροσωπευθεί γνωστοποιεί στον πρόεδρο το όνομα του αντιπροσώπου του πριν από τη συνεδρίαση στην οποία πρόκειται να αντιπροσωπευθεί. Ο αντιπρόσωπος μέλους του Μεικτού Συμβουλίου ασκεί όλα τα δικαιώματα του μέλους αυτού.Άρθρο 4ΑντιπροσωπείεςΤα μέλη του Μεικτού Συμβουλίου είναι δυνατό να συνοδεύονται από υπαλλήλους. Πριν από κάθε συνεδρίαση, γνωστοποιείται στον πρόεδρο του Μεικτού Συμβουλίου η προβλεπόμενη σύνθεση και ο επικεφαλής της αντιπροσωπείας κάθε μέρους.Άρθρο 5ΓραμματείαΈνας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της SECOFI ασκούν από κοινού τη Γραμματεία του Μεικτού Συμβουλίου.Άρθρο 6ΈγγραφαΣε περίπτωση που οι αποφάσεις του Μεικτού Συμβουλίου βασίζονται σε έγγραφα, τα έγγραφα αυτά αριθμούνται και κυκλοφορούν ως έγγραφα του Μεικτού Συμβουλίου μερίμνη των δύο Γραμματέων.Άρθρο 7Αλληλογραφία1. Η αλληλογραφία που απευθύνεται στο Μεικτό Συμβούλιο ή τον πρόεδρο του Μεικτού Συμβουλίου αποστέλλεται σε οποιονδήποτε από τους δύο Γραμματείς του Μεικτού Συμβουλίου.2. Οι δύο γραμματείς μεριμνούν, ώστε η αλληλογραφία να αποστέλλεται στον πρόεδρο του Μεικτού Συμβουλίου και, στην περίπτωση που κρίνεται σκόπιμο, να διανέμεται υπό τη μορφή εγγράφων όπως αναφέρεται στο άρθρο 6 στα λοιπά μέλη του Μεικτού Συμβουλίου. Η αλληλογραφία που κυκλοφορεί κατ' αυτό τον τρόπο, αποστέλλεται στη Γενική Γραμματεία της Επιτροπής, στις Μόνιμες Αντιπροσωπiες των κρατών μελών και στην SECOFI.3. Οι ανακοινώσεις του προέδρου του Μεικτού Συμβουλίου αποστέλλονται στους αποδέκτες από τον αντiστοιχο γραμματέα και, όταν κρίνεται σκόπιμο, διανέμονται υπό μορφή εγγράφων που αναφέρονται στο άρθρο 6 στα λοιπά μέλη του Μεικτού Συμβουλίου, στις διευθύνσεις που αναφέρονται στην παράγραφο 2.Άρθρο 8Ημερησία διάταξη των συνεδριάσεων1. Οι Γραμματείς του Μεικτού Συμβουλίου καταρτίζουν προσωρινή ημερησία διάταξη για κάθε συνεδρίαση με βάση τις προτασεις των μερών. Γνωστοποιείται από τη γραμματεία στους φορείς που αναφέρονται στο άρθρο 7, το αργότερο 15 μέρες πριν από την έναρξη της συνεδρίασης.Η προσωρινή ημερησία διάταξη περιλαμβάνει τα θέματα, για τα οποία οποιοδήποτε από τα δύο μέρη έχει λάβει αίτηση για προσθήκη στην ημερησία διάταξη, το αργότερο 21 μέρες πριν από την έναρξη της συνεδρίασης, αλλά τα θέματα αναγράφονται στην προσωρινή ημερησία διάταξη μόνον όταν υποβληθούν τα έγγραφα στους γραμματείς το αργότερο κατά την ημερομηνία γνωστοποίησης της ημερησίας διάταξης.Η ημερήσια διάταξη εγκρίνεται από το Μεικτό Συμβούλιο στην έναρξη κάθε συνεδρίασης. Μπορεί να εισαχθεί στην ημερήσια διάταξη θέμα εκτός από αυτά που εμφανίζονται στην προσωρινή διάταξη, εάν συμφωνήσουν τα δύο μέρη.2. Σε συμφωνία με τα μέρη, τα χρονικά όρια που καθορίζονται στην παράγραφο 1 είναι δυνατό να μειώνονται, ώστε να λαμβάνονται υπόψη οι ανάγκες μιας συγκεκριμένης περίπτωσης.Άρθρο 9Πρακτικά1. Το σχέδιο πρακτικών κάθε συνεδρίασης συντάσσεται από κοινού από τους δύο γραμματείς.2. Τα πρακτικά αναφέρουν για κάθε θέμα της ημερησίας διάταξης:α) τα έγγραφα που υποβλήθηκαν στο Μεικτό Συμβούλιο·β) δηλώσεις που ένα μέλος του Μεικτού Συμβουλίου ζήτησε να περιληφθούν·γ) τη ληφθείσα απόφαση, τις συστάσεις που εγκρίθηκαν, τις δηλώσεις που συμφωνήθηκαν και τα συμπεράσματα που εγκρίθηκαν σχετικά με συγκεκριμένα θέματα.3. Τα πρακτικά περιλαμβάνουν, επίσης, κατάλογο των μελών του Μεικτού Συμβουλίου ή των εκπροσώπων τους που παρίστανται στη συνεδρίαση.4. Το σχέδιο πρακτικών υποβάλλεται στο Μεικτό Συμβούλιο για έγκριση στην επόμενη συνεδρίασή του. Το σχέδιο πρακτικών είναι επίσης δυνατό να εγκριθεί γραπτώς από τα δύο μέρη. Μετά την έγκρισή του, δύο αυθεντικά αντίγραφα των πρακτικών υπογραφονται από τους δύο γραμματείς και φυλάσσονται από τα μέρη. Αντίγραφο των πρακτικών αποστέλλεται σε καθεμία από τις διευθύνσεις που αναφέρονται στο άρθρο 7 παραπάνω.Άρθρο 10Αποφάσεις και Συστάσεις1. Το Μεικτό Συμβούλιο λαμβάνει αποφάσεις και διατυπώνει συστάσεις μετά από συμφωνία μεταξύ των μερών.Κατά την περίοδο μεταξύ συνόδων, το Μεικτό Συμβούλιο μπορεί να λαμβάνει αποφάσεις ή να διατυπώνει συστάσεις με γραπτή διαδικασία, εάν συμφωνήσουν τα μέρη.Η γραπτή διαδικασία συνίσταται σε ανταλλαγή υπομνημάτων μεταξύ των δύο γραμματέων, σε συμφωνία με τα μέρη.2. Οι αποφάσεις και οι συστάσεις του Μεικτού Συμβουλίου, υπό την έννοια του άρθρου 9 της ενδιάμεσης συμφωνίας, φέρουν τον τίτλο "απόφαση" και "σύσταση" αντίστοιχα και ακολουθεί αύξων αριθμός, ημερομηνία έγκρισης και περιγραφή του θέματος.3. Οι αποφάσεις και συστάσεις του Μεικτού Συμβουλίου επικυρώνονται από τους δύο γραμματείς και δύο αυθεντικά αντίγραφα υπογράφονται από τους επικεφαλής των αποστολών των δύο μερών.4. Οι αποφάσεις και οι συστάσεις αποστέλλονται σε κάθε μία από τις διευθύνσεις που αναφέρονται στο αρθρο 7 ως έγγραφα του Μεικτού Συμβουλίου.Άρθρο 11Δημοσιότητα1. Εκτός εάν ληφθεί αντίθετη απόφαση, οι συνεδριάσεις του Μεικτού Συμβουλίου δεν είναι δημόσιες.2. Κάθε ένα από τα μέρη μπορεί να δημοσιεύσει τις αποφάσεις και τις συστάσεις του Μεικτού Συμβουλίου στην Επίσημη εφημερίδα του.Άρθρο 12Γλώσσες1. Επίσημες γλώσσες του Μεικτού Συμβουλίου είναι οι επίσημες γλώσσες των μερών.2. Πλην αντιθέτου αποφάσεως, το Μεικτό Συμβούλιο διασκέπτεται και λαμβάνει τις αποφάσεις του βασιζόμενο σε έγγραφα που συντάσσονται στις γλώσσες αυτές.Άρθρο 13Δαπάνες1. Η Ευρωπαϊκή Κοινότητα και οι Ηνωμένες Πολιτείες του Μεξικού καλύπτουν τις αντίστοιχες δαπάνες στις οποίες υποβάλλονται λόγω συμμετοχής τους σε συνεδριάσεις του Μεικτού Συμβουλίου, όσον αφορά το προσωπικό, τις δαπάνες ταξιδίου και διαμονής, καθώς και τις δαπάνες που συνδέονται με ταχυδρομικές υπηρεσίες και τηλεπικοινωνίες.2. Τις δαπάνες για τη διοργάνωση των συνεδριάσεων, τη διερμηνεία κατά τη διάρκεια των συνεδριάσεων, τη μετάφραση και αναπαραγωγή εγγράφων καλύπτει το μέρος στο οποίο διενεργούνται οι συνεδριάσεις.Άρθρο 14Μεικτή Επιτροπή1. Συγκροτείται Μεικτή Επιτροπή σύμφωνα με το άρθρο 10 της ενδιάμεσης συμφωνίας, η οποία επικουρεί το Μεικτό Συμβούλιο στην εκπλήρωση των καθηκόντων του.2. Η Μεικτή Επιτροπή αποτελείται από εκπροσώπους της Επιτροπής επικουρούμενους από εκπροσώπους των κρατών μελών, αφενός, και εκπροσώπους της SECOFI, αφετέρου, συνήθως σε επίπεδο ανώτερων υπαλλήλων.3. Η Μεικτή Επιτροπή προετοιμάζει τις συνεδριάσεις και αποφάσεις του Μεικτού Συμβουλίου, παρακολουθεί την εφαρμογή των αποφάσεων και συστάσεων του Μεικτού Συμβουλίου, όταν αυτό κρίνεται σκόπιμο, και σε γενικές γραμμές εξασφαλίζει την ορθή λειτουργία της ενδιάμεσης συμφωνίας. Εξετάζει οποιοδήποτε θέμα της παραπέμπει το Μεικτό Συμβούλιο καθώς και οποιοδήποτε άλλο ζήτημα δημιουργηθεί κατά την καθημερινή εφαρμογή της ενδιάμεσης συμφωνίας. Υποβάλλει προτάσεις για αποφάσεις ή/και συστάσεις προς έγκριση από το Μεικτό Συμβούλιο.4. Ο εσωτερικός κανονισμός της Μεικτής Επιτροπής επισυνάπτεται ως παράρτημα της παρούσας απόφασης.Λουξεμβούργο, 23 Μαρτίου 2000.Για το Μεικτό ΣυμβούλιοΟ ΠρόεδροςJ. GamaΠΑΡΑΡΤΗΜΑ